6. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 55 της 12/15 Φεβρ. 1964 (ΦΕΚ Α΄ 31) Περί του Επιστημονικού και Βοηθητικού Υγειονομικού Προσωπικού του Οίκου Ναύτου. (Διόρθ. Ημαρτ. εν ΦΕΚ Α΄ 47 της 11 Μαρτ. 1964) Έχοντες υπ’ όψιν: α)Το άρθρ. 2 παρ. 2 του Α.Ν. 816/1948 «περί επεκτάσεως της υπό του Νόμ. 6002/1934 παρεχομένης ιατροφαρμακευτικής και νοσοκομειακής προστασίας εις τας οικογενείας εργαζομένων ναυτικών» (ΦΕΚ Α΄ 257) κυρωθέντος και τροποποιηθέντος δια του Νόμ. 978/1949 (ΦΕΚ Α΄ 120). β)Το άρθρ. 5 του Ν.Δ. 3378/1955 «περί των πολιτικών υπαλλήλων του Οίκου Ναύτου και του Γραφείου Ευρέσεως Ναυτικής Εργασίας» (ΦΕΚ Α΄ 260). γ)Το άρθρ. 16 του Α.Ν. 1538/1950 «περί ρυθμίσεως των αποδοχών των Νομικών Προσώπων Δημοσίου Δικαίου (ΦΕΚ Α΄ 251) και άρθρ. 2 Νόμ. 787/1943 (ΦΕΚ Α΄ 346). δ)Τον Νόμ. 3141/1955 «περί συστάσεως παρά τω ΥΕΝ Συμβουλίου Εμπορικού Ναυτικού (ΣΕΝ)» (ΦΕΚ Α΄ 43). ε)Τας υπ’ αριθ. 2715/1962, 2742/1962, 2746/1962, 2772/1963 και 2792/63 γνώμας της Διοικητικής Επιτροπής του Οίκου Ναύτου (ΔΕΟΝ). ς)Την υπ’ αριθ. 303/1963 γνώμην του ΑΣΔΥ/Τμήμα Α΄. ζ)Τας υπ’ αριθ. 16/1962 και 4/21.3.1963 γνώμας του Συμβουλίου Εμπορικού Ναυτικού (ΣΕΝ). η)Την υπ’ αριθ. 554/1963 γνώμην του Συμβουλίου της Επικρατείας, προτάσει των Ημετέρων επί των Οικονομικών και Εμπορικής Ναυτικίας Υπουργών, απεφασίσαμεν και διατάσσομεν: Πρόσληψις υγειονομικού προσωπικού επί συμβάσει Άρθρ.1.-1.Δια την παροχήν της υπό των κειμένων διατάξεων προβλεπομένης ιατροφαρμακευτικής περιθάλψεως εις τους δικαιουμένους τοιαύτης παρά του Οίκου του Ναύτου (Ο.Ν.), επιτρέπεται η παρά τούτου πρόσληψις του εν τοις επομένοις άρθροις οριζομένου κατ’ ανώτατον όριον υγειονομικού προσωπικού. 2.Το προσωπικόν τούτο εφεξής θα προσλαμβάνεται επί συμβάσει ωρισμένου χρόνου δι’ αποφάσεως της Διοικητικής Επιτροπής   του Οίκου του Ναύτου (Δ.Ε.Ο.Ν.), εγκρινομένης υπό του Υπουργού Εμπορικής Ναυτιλίας, της Δ.Ε.Ο.Ν. μη δυναμένης να περιλαμβάνη εν τη συμβάσει όρους περί αναγνωρίσεως προϋπηρεσίας των κατά τα ανωτέρω προσλαμβανομένων ιατρών. Αριθμός οργανικών θέσεων υγειονομικού προσωπικού Κέντρου Άρθρ.2.-1.Δια τα εν Πειραιεί ιατρεία του Ο.Ν. προσλαμβάνεται κατ’ ανώτατον όριον το κάτωθι υγειονομικόν προσωπικόν. Α΄.Κύριον Υγειονομικόν Προσωπικόν: α)Παθολόγοι          μέχρις       20 β)Μικροβιολόγοι      »             14 γ)Οδοντίατροι           »               3 δ)Παιδίατροι             »               4 ε)Φαρμακοποιοί         »               1 Προκειμένου περί ετέρων ιατρικών ειδικοτήτων προσλαμβάνονται μέχρι 2 ιατροί κατ’ ειδικότητα κατόπιν ητιολογημένης γνώμης της Δ.Ε.Ο.Ν. εξαιρέσει των ειδικοτήτων δερματολόγου, γαστρεντερολόγου και ορθοπεδικού δια τας οποίας προσλαμβάνεται 1 ιατρός εξ εκάστης ειδικότητος. Ο αριθμός ιατρών παθολόγων αυξάνεται κατ’ ανώτατον όριον μέχρι 25 δι’ αποφάσεως της Δ.Ε.Ο.Ν. εγκρινομένης υπό του Υπουργού εάν και δι’ όσον χρονικόν διάστημα εξαιρετικαί ανάγκαι επιβάλωσι τούτο. Β΄.Βοηθητικόν Υγειονομικόν Προσωπικόν: α)Βοηθοί φαρμακοποιού μέχρι 5. Βοηθός Φαρμακείου (πρακτικός) 1. β)Παρασκευασταί – Εμφανισταί μέχρι 5. γ)Αδελφαί Νοσοκόμοι τριετούς ή μονοετούς φοιτήσεως, εν ελλείψει δε τοιούτων πρακτικαί νοσοκόμοι μέχρις 20. γ)Μαία μέχρι 1. Ο αριθμός των νοσοκόμων αυξάνεται κατ’ ανώτατον όριον μέχρις 28, δι’ αποφάσεως της Δ.Ε.Ο.Ν. εγκρινομένης υπό του Υπουργού, εάν και δι’ όσον χρονικόν διάστημα εξαιρετικαί ανάγκαι επιβάλωσι τούτο. 2.Εκ των κατά την προηγουμένην παράγραφον του παρόντος άρθρου νοσοκόμων των κεκτημένων πτυχίου τριετούς ή εν ελλείψει μονοετούς φοιτήσεως, επιλέγεται υπό της Δ.Ε.Ο.Ν. η προϊσταμένη αδελφή, λαμβανομένων υπ’ όψει της προϋπηρεσίας και των λοιπών διοικητικών προσόντων ταύτης. 3.Δια την παροχήν ιατρικής περιθάλψεως εις την εκτός του Πειραιώς περιοχήν της τέως Διοικήσεως Πρωτευούσης προσλαμβάνονται υπό τους αυτούς όρους του άρθρ. 1 παρ. 2. α)Παθολόγοι          μέχρι        10 β)Μικροβιολόγοι        »            6 γ)Παιδίατροι               »            3 και μέχρι 2 εξ εκάστης των λοιπών ιατρικών ειδικοτήτων, κατόπιν ητιολογημένης γνώμης της Δ.Ε.Ο.Ν. Αντί της σελ. 628,01) Σελ. 628,01(α) 232-027 19.Θ.γ.5-6 Oίκος Ναύτου Ιατροί Ελεγκταί Νοσοκομείων και Κλινικών Άρθρ.3.-1.Εκ του κατά το άρθρ. 2 οριζομένου αριθμού οργανικών θέσεων των ιατρών Πειραιώς και περιοχής τέως Διοικήσεως Πρωτευούσης, εκ μεν της ειδικότητος Παθολόγου 3, εκ δε της Ψυχιάτρου 1, ορίζονται ως Ελεγκταί – Επιθεωρηταί των κλινικών νοσοκομείων και λοιπών νοσηλευτικών ιδρυμάτων, συμβεβλημένων και μη μετά του Ο.Ν. 2.Οι ιατροί ελεγκταί ορίζονται δι’ αποφάσεως του Υπουργού Εμπορικής Ναυτιλίας προτάσει της Δ.Ε.Ο.Ν., απασχολούνται δε αποκλειστικώς με τον έλεγχον της ιατροφαρμακευτικής και κλινικής περιθάλψεως των ησφαλισμένων του Ο.Ν. Εις τούτους απαγορεύεται πάσα εργασία θεράποντος ιατρού εις τον Ο.Ν., ως επίσης να είναι ιδιοκτήται, διαχειρισταί, διευθυνταί, τμηματάρχαι ή ιατροί κλινικών ή θεραπευτηρίων συμβεβλημένων μετά του Ο.Ν. Ο εις των ιατρών ελεγκτών ορίζεται δι’ αποφάσεως του Υ .Ε.Ν., προτάσει της Δ.Ε.Ο.Ν. ως προϊστάμενος ασκών την εποπτείαν του έργου των λοιπών ελεγκτών ιατρών. 3.Οι ιατροί ελεγκταί υπάγονται διοικητικώς, μέσω του προϊσταμένου των ελεγκτού, απ’ ευθείας εις τον Διευθυντήν Ο.Ν., παρά του οποίου εκδίδονται αι δέουσαι διαταγαί δια τον έλεγχον της υγειονομικής εν γένει περιθάλψεως των ησφαλισμένων του Ο.Ν. 4.Εις εκτάκτους περιπτώσεις, μετ’ απόφασιν της Δ.Ε.Ο.Ν., εις ιατρός ελεγκτής διατίθεται δια την ενέργειαν επιθεωρήσεων της υγειονομικής υπηρεσίας των Π.Ο.Ν. και των εις επαρχίας συμβεβλημένων μετά του Ο.Ν. νοσοκομείων και κλινικών. 5.Εις τους κατά το παρόν άρθρον ιατρούς ελεγκτάς καταβάλλονται, α)οδοιπορικά έξοδα κατά τας περί οδοιπορικών εξόδων κειμένας διατάξεις δια τας εκτός έδρας μετακινήσεις των και β)κατ’ αποκοπήν έξοδα κινήσεως μηνιαίως δια τας εντός έδρας μετακινήσεις αποφάσει της ΔΕΟΝ εγκρινομένη δια κοινής αποφάσεως των Υπουργών Οικονομικών και Εμπορικής Ναυτιλίας. 6.Η κατά τα ανωτέρω επιθεώρησις εκ μέρους των ιατρών ελεγκτών δεν αίρει την υποχρέωσιν του Διευθυντού Ο.Ν. όπως επιθεωρή τακτικώς και εκτάκτως τους εις θεραπευτήρια εν γένει δαπάναις του Ο.Ν. νοσηλευομένους ασθενείς. 7.Ο Αρχίατρος Ο.Ν. εξακολουθεί ων υπεύθυνος, κατά τας ισχυούσας διατάξεις και Κανονισμούς, δια την παρακολούθησιν της εργασίας και αποδόσεως των θεραπόντων ιατρών του Ιδρύματος και κατά τους κανόνας της ιατρικής δεοντολογίας. Αριθμός οργανικών θέσεων Υγειονομικού προσωπικού Επαρχιών Σελ. 628,02(α) Άρθρ.4.-1.Δια τας ανάγκας των εις επαρχίας λειτουργούντων Παραρτημάτων του Οίκου Ναύτου (Π/Ο.Ν.) προσλαμβάνονται μέχρι 42 ιατροί παθολόγοι, κατανεμόμενοι εις Π/Ο.Ν. αναλόγως των αναγκών εκάστου δι’ αποφάσεως του Υπουργού μετά γνώμην της ΔΕΟΝ. 2.Εις έκαστον Παράρτημα Οίκου Ναύτου, παρ’ ω έχουν προσληφθή τουλάχιστον 3 ιατροί, δύναται, μετά γνώμην της ΔΕΟΝ εγκρινομένην υπό του Υπουργού, να προσλαμβάνηται και μία αδελφή νοσοκόμος μονοετούς φοιτήσεως, εν ελλείψει δε τοιαύτης πρακτική, του συνολικού αριθμού αυτών εις τα Π/Ο.Ν. μη δυναμένου να υπερβή τας 5. Αμοιβή Υγειονομικού Προσωπικού Άρθρ.5.-1.Η αμοιβή των κατά τα άρθρ. 2-4 ιατρών καθορίζεται κατά τας διατάξεις του άρθρ. 1 Ν.Δ. 3623/1956 (ΦΕΚ Α΄ 277) ως νυν ισχύει, αλλά μόνον επ’ αμοιβή κατά ωριαίαν εργασίαν ή κατά πράξιν ή περίπτωσιν νόσου. Αι καθ’ ημέραν ώραι εργασίας δια τους επ’ ωριαία αμοιβή ιατρούς ορίζονται δι’ υπουργικής αποφάσεως μετά σύμφωνον γνώμην της ΔΕΟΝ. 2.Η μηνιαία αμοιβή του λοιπού προσωπικού (φαρμακοποιού, βοηθού φαρμακοποιού, παρασκευαστού, εμφανιστού, μαίας και νοσοκόμου), ορίζεται δι’ αποφάσεως της ΔΕΟΝ εγκρινομένης υπό του Υπουργού. Καταργούμενα Β. Διατάγματα Άρθρ.6.-Από της ισχύος του παρόντος καταργούνται τα κάτωθι Β. Δ/τα: α)Β.Δ. 451/2.6.1960 «περί του επιστημονικού και βοηθητικού προσωπικού του Οίκου Ναύτου» (ΦΕΚ Α΄ 94). β)Β.Δ. 557/14.8.1961 «περί τροποποιήσεως του Β.Δ. 451/2.6.1960 «περί επιστημονικού και βοηθητικού προσωπικού του Οίκου Ναύτου» (ΦΕΚ Α΄ 137). γ)Β.Δ. 390/7.6.1962 «περί αυξήσεως του συνολικού αριθμού των εις παραρτήματα του Οίκου Ναύτου υπηρετούντων ιατρών» (ΦΕΚ Α΄ 93). Η ισχύς του παρόντος Β.Δ/τος άρχεται από της δημοσιεύσεώς του εις την Εφημερίδα της Κυβερνήσεως. Εις τον Ημέτερον επί της Εμπορικής Ναυτιλίας Υπουργόν ανατίθεμεν την δημοσίευσιν και εκτέλεσιν του παρόντος. Περί των πολιτικών υπαλλήλων του Οίκου Ναύτου βλ. και τα εν θέματι «Γραφεία Ευρέσεως Ναυτικής Εργασίας», παρατιθέμενα νομοθετήματα, ως αφορώντα από κοινού τους πολιτικούς υπαλλήλους του ΓΕΝΕ και του Ο.Ν. (ανωτ. σελ. 601 και εξής). Oίκος Ναύτου 19.Θ.γ.6 